Heaven and Hell (συγκρότημα)

Οι Heaven and Hell ήταν άγγλο-αμερικάνικο heavy metal συγκρότημα το οποίο ιδρύθηκε το 2006 από τη σύνθεση των Black Sabbath η οποία ηχογράφησε το δίσκο του 1981, "Mob Rules". Τα μέλη της ήταν ο τραγουδιστής Ρόνι Τζέιμς Ντίο, ο κιθαρίστας Τόνι Αϊόμι, ο μπασίστας Γκίζερ Μπάτλερ και ο ντράμερ Βίνι Άπις, ενώ κατά τον δεύτερο χρόνο ύπαρξης τους προστέθηκε ο κιμπορντίστας Σκοτ Γουόρεν για τις ζωντανές τους εμφανίσεις. Το συγκρότημα διαλύθηκε το 2010 μετά το θάνατο του Ντίο από καρκίνο του στομάχου.

 Βιογραφία
Τον Οκτώβριο του 2005 δημοσιεύθηκε η δήλωση του Ρόνι Τζέιμς Ντίο ότι θα συνεργαστεί με τον κιθαρίστα των Black Sabbath, Τόνι Αϊόμι για δύο νέα κομμάτια τα οποία εκδόθηκαν στη συλλογή "Black Sabbath: The Dio Years", με τους Γκίζερ Μπάτλερ και Μπιλ Γουόρντ να προστίθενται λίγο αργότερα.RONNIE JAMES DIO To Collaborate With TONY IOMMI On New BLACK SABBATH Project Στα τέλη του 2006, ανακοινώθηκε η δημιουργία των Heaven and Hell από τη σύνθεση που είχε ηχογραφήσει τον ομώνυμο δίσκο των Black Sabbath, το 1980.Dio, Iommi, Butler And Ward To Reunite As Heaven And Hell Τελικά, το Νοέμβριο εκείνης της χρονιάς ανακοινώθηκε ότι ο Γουόρντ δεν θα συμμετάσχει,WARD On Quitting HEAVEN & HELL: I Was Uncomfortable With Some Things Surrounding The Project και ότι τη θέση του θα έπαιρνε ο Βίνι Άπις, ανασυνθέτοντας τη γραμμή μελών των Black Sabbath που ηχογράφησε το "Mob Rules", το 1981.

Το νεοσύστατο συγκρότημα πραγματοποίησε την πρώτη του περιοδεία στη Βόρεια Αμερική, ξεκινώντας με έντεκα συναυλίες στον Καναδά, τον Μάρτιο του 2007, για να συνεχίσουν στις Ηνωμένες Πολιτείες μέχρι τις 19 Μαΐου, έχοντας σαν support συγκροτήματα τους Down και τους Megadeth. Στις 2 Ιουνίου ξεκίνησε το ευρωπαϊκό μέρος της περιοδείας τους από το Βίντερτουρ της Ελβετίας,Heaven & Hell Setlist at Eulachhalle, Winterthur, Switzerland με το συγκρότημα να δίνει 19 συναυλίες σε διάστημα ενός μήνα, συμπεριλαμβανομένης και μίας εμφάνισης στο "Rockwave Festival" μαζί με τους Dream Theater, τους Iced Earth, και άλλους. Τον Αύγουστο του 2007, πραγματοποίησαν οκτώ εμφανίσεις στην Αυστραλία και τη Νέα Ζηλανδία για να συνεχίσουν με 23 συναυλίες σε Μεξικό, Ηνωμένες Πολιτείες και Καναδά μέχρι τις 6 Οκτωβρίου με τον Alice Cooper και τους Queensrÿche να ανοίγουν τις εμφανίσεις τους.Heaven and Hell – North American Tour 2007 Μέχρι τα μέσα Νοεμβρίου, ολοκλήρωσαν την περιοδεία με εμφανίσεις στην Ιαπωνία και τη Μεγάλη Βρετανία.Heaven And Hell 2007 tour dates

Στις 28 Αυγούστου 2007, είχε κυκλοφορήσει το διπλό, ζωντανά ηχογραφημένο στη Νέα Υόρκη, άλμπουμ "Live from Radio City Music Hall".Live from Radio City Music Hall, Heaven and Hell Αυτή ήταν η πρώτη κυκλοφορία της συγκεκριμένης σύνθεσης από το "Dehumanizer" του 1992, με τους μουσικούς να έχουν αρχικά δηλώσει ότι αυτή θα ήταν η μοναδική τους περιοδεία,Heaven And Hell: Ronnie James Dio, Tony Iommi Speak Out αλλά τελικά αποφάσισαν να συνεχίσουν ηχογραφώντας και ένα νέο στούντιο άλμπουμ.
Τον Αύγουστο του 2008, έλαβαν μέρος στην αμερικάνικη περιοδεία "Metal Masters" μαζί με τους Judas Priest, Motörhead και TestamentJudas Priest Head Up The Metal Masters Tour With Heaven and Hell, Motorhead and Testament και το ίδιο διάστημα πραγματοποιούσαν τις ηχογραφήσεις του πρώτου τους άλμπουμ στα "Rockfield Studios" της Ουαλίας.Heaven And Hell At Rockfield Studios In Wales Τον Απρίλιο του 2009, κυκλοφόρησε ο δίσκος με τίτλο "The Devil You Know" μέσω της "Roadrunner Records", σκαρφαλώνοντας στο Top-10 των αμερικάνικων, σουηδικών και φινλανδικών τσαρτ.HEAVEN & HELL's 'The Devil You Know' Lands In U.S. Top 10

Η περιοδεία για την προώθηση του άλμπουμ ξεκίνησε από την Μπογκοτά της Κολομβίας στις 5 Μαΐου 2009,Heaven & Hell Setlist at Coliseo Cubierto El Campín, Bogotá, Colombia με τους Heaven and Hell να συνεχίζουν με οκτώ συναυλίες στη Λατινική Αμερική για να επιστρέψουν στην Ευρώπη στα τέλη του μήνα πραγματοποιώντας είκοσι εμφανίσεις μέχρι τις 30 Ιουλίου. Στην τελευταία αυτή εμφάνιση, στο φεστιβάλ "Wacken Open Air" της Γερμανίας, ηχογραφήθηκε ο δίσκος "Neon Nights: 30 Years of Heaven & Hell", ο οποίος κυκλοφόρησε και σε μορφή DVD το Νοέμβριο του 2010.HEAVEN & HELL  "Neon Nights: 30 Years of Heaven & Hell" Το αμερικάνικο μέρος της περιοδείας ολοκλήρωσε την προώθηση του δίσκου, με το συγκρότημα να εμφανίζεται μαζί με τους Coheed And Cambria.Heaven & Hell (Black Sabbath w/ Dio) - 2009 Tour Dates

Το Νοέμβριο του 2009, ο Ντίο διαγνώστηκε με καρκίνο του στομάχου,Ronnie James Dio has stomach cancer αλλά συνέχισε να πραγματοποιεί μελλοντικά σχέδια με το συγκρότημα, κλείνοντας μία ευρωπαϊκή περιοδεία μαζί με τους Iron Maiden για το καλοκαίρι του 2010.HEAVEN & HELL To Support IRON MAIDEN In Bergen Στις 4 Μαΐου 2010, ανακοινώθηκε η ακύρωση της περιοδείας λόγω της επιδείνωσης της υγείας του τραγουδιστή,Heaven And Hell cancel European tour ο οποίος απεβίωσε από τη νόσο στις 16 Μαΐου 2010.

Τα εναπομείναντα μέλη πραγματοποίησαν μία τελευταία εμφάνιση με τον πρώην τραγουδιστή και μπασίστα των Deep Purple και των Black Sabbath, Γκλεν Χιουζ, τον τραγουδιστή των Masterplan, Γιορν Λαντε και τον τραγουδιστή των Pantera και Down, Φιλ Άνσελμο να αντικαθιστούν τον Ντίο, στις 24 Ιουλίου 2010 για το "High Voltage Festival". Η συναυλία ήταν αφιερωμένη στη μνήμη του αποθανόντα τραγουδιστή και τα έσοδα της πήγαν στην καταπολέμηση του καρκίνου.

 Δισκογραφία 
ΈτοςΆλμπουμΗ.Π.Α.ΓερμανίαΙαπωνίαΑγγλία 2007    Live from Radio City Music Hall (Live)     99  18  90  - 2009    The Devil You Know    8  17  28  21 2010   Neon Nights: 30 Years of Heaven & Hell (συλλογή)    -  59  278  -

 Παραπομπές 

Πηγές

 Metal Storm
 Allmusic
 Artist Direct
 Θέσεις τσαρτ
 Ιαπωνικά τσαρτ

Κατηγορία:Αγγλικά heavy metal συγκροτήματα
Κατηγορία:Αμερικανικά heavy metal συγκροτήματα
Κατηγορία:Black Sabbath